**PRVE IZMJENE I DOPUNE PRORAČUNA GRADA DUBROVNIKA ZA 2019. GODINU UPRAVNOG ODJELA ZA POSLOVE GRADONAČELNIKA**

Za rashode Upravnog odjela za poslove gradonačelnika Proračunom Grada Dubrovnika za 2019. godinu planirano je 70.000.000,00 kuna. Prvim rebalansom Proračuna Grada Dubrovnika za 2019. godinu planirana sredstva se povećavaju za 23.100.000,00 kuna i to u okviru programa Redovna djelatnost Ureda gradonačelnika te novi plan iznosi 93.100.000,00 kuna.

 **GLAVA 02200 - URED GRADONAČELNIKA**

|  |  |  |  |
| --- | --- | --- | --- |
| **GLAVA** | Plan | Razlika | Novi plan |
| 2-2 URED GRADONAČELNIKA | 6.840.000,00 | 23.100.000,00 | 29.940.000,00 |
| **PROGRAM** |  |  |  |
| 18009 REDOVNA DJELATNOST UREDA GRADONAČELNIKA | 5.515.000,00 | 23.100.000,00 | 28.615.000,00 |
| **AKTIVNOST/PROJEKT** |  |  |  |
| 18009005 JAMSTVENA ZALIHA | 100.000,00 | 100.00,00 | 200.000,00 |
| 18009009 LUKA DUBROVNIK | 0 | 2.000.000,00 | 2.000.000,00 |
| 18009010 UTD RAGUSA | 0 | 21.000.000,00 | 21.000.000,00 |

Prvim rebalansom programa 009 – Redovna djelatnost Ureda gradonačelnika rashodi se povećavaju u ukupnom iznosu od 23.100.000,00 kuna.

Na aktivnosti 009005 - Jamstvena zaliha, potrebno je povećati iznos sredstava za 100.000,00 kuna iz općih prihoda i primitaka, s obzirom da je u siječnju 2019. godine Grad Dubrovnik dao dodatna jamstva za kreditno zaduživanje tvrtki Vodovod Dubrovnik d.o.o..

U okviru istog programa otvaraju se novi projekti i to 009009 - Luka Dubrovnik i 009010 – UTD Ragusa, te se rashodi povećavaju u iznosu od 23.000.000,00 kn.

Sredstva na projektu 009009 - Luka Dubrovnik, konto 351- subvencije trgovačkim društvima u javnom sektoru planiraju se u iznosu od 2.000.000,00 kuna u svrhu ispunjenja obveza Grada Dubrovnika sukladno Ugovoru o prodaji i prijenosu dionica Luka Dubrovnik broj 3302571/9000, koji je sklopljen između Grada Dubrovnika i Hrvatskog fonda za privatizaciju 6. veljače 2002. godine, kao i Aneksa Ugovora broj 3302571/9000 o prodaji i prijenosu dionica Luka Dubrovnik, a koji je sklopljen između Grada Dubrovnika i Hrvatskog fonda za privatizaciju 18. srpnja 2002. godine. Sredstva za ovu namjenu se planiraju iz općih prihoda i primitaka.

Sredstva na projektu 009010 - UTD Ragusa, konto 532- dionice i udjeli u glavnici trgovačkih društava u javnom sektoru, planiraju se u iznosu od 21.000.000,00 u svrhu otkupa dionica UTD Raguse d.d., a čije udjele namjerava prodati Republika Hrvatska. Kupnjom navedenih dionica Grad Dubrovnik bi postao većinski vlasnik UTD Raguse koja u svom vlasništvu ima dvije vrlo vrijedne nekretnine i to restorane „Dubravku“ i „Mimozu“, koji se nalaze u neposrednoj blizini ulaza u povijesnu jezgru, te na taj način može utjecati na poslovnu namjenu navedenih objekata, a što je od izuzetnog značaja za strateško upravljanje prostorom i razvoj samog grada. Sredstva u iznosu od 7.000.000,00 kuna se planiraju iz općih prihoda i primitaka, a ostatak od 14.000.000,00 kuna se planira iz kapitalnih donacija.